ທ່ານນາງ ຄລິນຕັນ ຈະເປີດໂຕ ຂໍ້ສະເໜີ ການຄວບຄຸມປືນ ໃນສະຫະລັດ
ທ່ານນາງ Hillay Clinton ຢາກຮັດແໜ້ນເຂົ້າ ກົດໝາຍ ທີ່ໃຫ້ບັນດາຜູ້ຊື້ປືນ ຜ່ານ​ການກວດ​ສອບ​ ຊີວະ​ປະຫວັດ​ເບື້ອງຫຼັງ​ເສຍ​ກ່ອນ ກ່ອນ​ການ​ຊື້​ປືນ ຈະສຳເລັດ.
ຜູ້ສະໝັກ ເປັນປະທານາທິບໍດີ ສະຫະລັດ ສັງກັດພັກເດໂມແຄລັດ ທ່ານນາງ Hillary Clinton ມີກຳນົດຈະເປີດໂຕ ຂໍ້ສະເໜີໃໝ່ໆ ໃນວັນຈັນມື້ນີ້ ເພື່ອເຮັດໃຫ້ການຄວບຄຸມປືນ ໃນສະຫະລັດ ແຂງແກ່ນຂຶ້ນ ບັນຫາອັນນຶ່ງນີ້ ເປັນບ່ອນທີ່ມີຄວາມເຫັນທີ່ແຕກຕ່າງກັນ ໃນ ລະຫວ່າງ ທ່ານນາງ Clinton ແລະ ບັນດາຄູ່ແຂ່ງຂອງນາງ ຜູ້ທີ່ພະຍາຍາມຈະເປັນຜູ້ຖືກສະເໜີຊື່ ເຂົ້າແຂ່ງຂັນໃນການ ເລືອກຕັ້ງປີ 2016 ຂອງພັກ ແຕ່ຍັງມີອຸດົມການຂັ້ນພື້ນຖານ ທີ່ແຕກແຍກກັນ ລະຫວ່າງພວກເຂົາເຈົ້າ ແລະຄູ່ຕຳແໜ່ງ ຂອງພວກເຂົາເຈົ້າ ຈາກພັກຣີພັບບລີກັນອີກດ້ວຍ ທີ່ປຶກສາຂອງທ່ານນາງ ຄລິນຕັນ ກ່າວວ່າ ທ່ານນາງ ຈະໃຊ້ກອງປະຊຸມໂຮງການເມືອງຕ່າງໆ ຢູ່ໃນລັດ New Hampshire ທາງພາກຕາເວັນອອກສຽງເໜືອຂອງປະເທດ ເພື່ອປຶກສາ ຫາລື ແຜນການ ເພື່ອນຳໃຊ້ປະຕິບັດການດ້ານບໍລິຫານ ຖ້າລັດຖະສະພາ ລົ້ມແຫລວ ທີ່ ຈະແກ້ໄຂບັນຫາດັ່ງກ່າວ ອະດີດສະມາຊິກສະພາສູງ ແລະ ລັດຖະມົນຕີຕ່າງປະເທດທ່ານນີ້ ຢາກຮັດກຸມກົດໝາຍ ເຂົ້າຕື່ມ ທີ່ຕ້ອງໃຫ້ ພວກມີສິດຊື້ປືນ ຜ່ານການກວດສອບຊີວະປະຫວັດເບື້ອງຫຼັງ ເສຍກ່ອນ ກ່ອນທີ່ຈະເຮັດໃຫ້ການຊື້ປືນຂອງພວກເຂົານັ້ນ ສົມບູນ ລວມທັງ ການໃຫ້ພວກທີ່ຢູ່ໃນ ງານ ວາງສະແດງປືນ ຕ້ອງຜ່ານການກວດສອບ ແລະໃນກໍລະນີ ທີ່ການກວດສອບບໍ່ແລ້ວສົບບູນ ເທື່ອນັ້ນ ຕ້ອງຫ້າມບໍ່ໃຫ້ພວກເຂົາຊື້ປືນໄດ້ ທ່ານນາງຄລິນຕັນ ຍັງຄາດວ່າ ຈະນຳສະເໜີ ການຍົກເລີກ ກົດໝາຍ 2005 ທີ່ຄຸ້ມຄອງ ບັນດາ ຜູ້ຜະລິດປືນ ທີ່ມີໃບອະນຸຍາດ ແລະ ບັນດາຜູ້ຄ້າຂາຍ ຈາກການຟ້ອງຮ້ອງ ໃນ ຄະດີແພ່ງ ທີ່  ຂອງປືນ ຫຼື ລູກປືນນັ້ນ ທ່ານນາງຄລິນຕັນ ໄດ້ຂຽນຂໍ້ຄວາມລົງໃນ Twitter ວ່າ ການປະກາດຂອງທ່ານນາງຄລິນຕັນ ຈະມີຂຶ້ນ ພາຍໃນອາທິດນີ້ ຫຼັງຈາກ ມືປືນ ໄວ 26 ປີ ໄດ້ສັງຫານ 9 ຄົນ ແລະ ເຮັດໃຫ້ອີກຄົນບາດເຈັບ ໃນການຍິງໝູ່ຄັ້ງຫຼ້າສຸດ ຢູ່ໃນໂຮງຮຽນ ຂອງສະຫະລັດ ການໂຈມຕີນີ້ ໄດ້ດຶງດູດການຕອບໂຕ້ທີ່ໜັກແໜ້ນ ຈາກປະທານາທິບໍດີ ບາຣັກ ໂອບາມາ ຜູ້ທີ່ກ່າວຕໍ່ພົນລະເມືອງອາເມຣິກັນ ໃຫ້ກົດດັນບັນດາສະມາຊິກສະພາ ໃຫ້ອອກກົດໝາຍຄວບຄຸມປືນທີ່ເຂັ້ມງວດຂຶ້ນ ທ່ານ ໂອບາມາ ເວົ້າວ່າ ສະມາຊິກສະພາສູງ ທ່ານ Bernie Sanders ຜູູ້ລົງສະໝັກເຂົ້າແຂ່ງຂັນ ເພື່ອປ່ຽນທ່ານ ໂອບາມາ ຫຼັງຈາກສະໄໝທີສອງ ຂອງທ່ານສິ້ນສຸດລົງ ອີກຜູ້ນຶ່ງ ກ່າວ ຫຼັງຈາກເກີດການ ຍິງໝູ່ ວ່າ ປະເທດຕ້ອງມີ  ພ້ອມກັນກັບ ການຊ່ວຍເຫຼືອທາງດ້ານຈິດຕະແພດທີ່ດີຂຶ້ນກວ່ານີ້ ທ່ານຍັງສະໜັບສະໜູນ ໃຫ້ຍຸດຕິ ອັນທີ່ເອີ້ນວ່າ ຊ່ອງຫວ່າງຂອງກົດໝາຍ ໃນງານວາງສະແດງປືນ ພ້ອມດ້ວຍການຫ້າມ ຂາຍອາວຸດທີ່ມີລະບົບອັດຕະໂນມັດ